২০২২–২৩ ভারত নারী ক্রিকেট দলের ইংল্যান্ড সফর
ভারত নারী ক্রিকেট দল ২০২২ সালের সেপ্টেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ইংল্যান্ড সফর করে। ওডিআই ম্যাচগুলো ২০২২–২০২৫ আইসিসি নারী চ্যাম্পিয়নশিপের অংশ হিসেবে খেলা হয়। ২০২২ সালের ৮ সেপ্টেম্বর ইংল্যান্ডের অধিনায়ক নাতালি সিভার সিরিজে অংশ না নেয়ার ঘোষণা দেন। সে সূত্রে এ সিরিজের জন্য অ্যামি জোনসকে ইংল্যান্ড দলের অধিনায়ক নির্বাচিত করা হয়। টি২০আই সিরিজে ইংল্যান্ড ২–১ ব্যবধানে জয়ী হয়। ওডিআই সিরিজে ভারত ৩–০ ব্যবধানে জয়লাভ করে।